Guangdong

Guangdong (tradisjonell kinesisk: 廣東, forenklet kinesisk: 广东; pinyin: Guǎngdōng; EFEO: Kouangtong; Kinesisk postalromanisering: Kwangtung) er en provins i Folkerepublikken Kina. Den er også kjent utenlands som provinsen Kanton.

Den kinesiske enkelttegnsforkortelsen er 粤 for Yue.

Provinshovedstaden er Guangzhou.

Guangdong gikk forbi Henan og Sichuan, og ble Kinas mest folkerike provins i 2005; da hadde den registrert 79 millioner fast bosatte innbyggere og 31 millioner migranter som hadde oppholdt seg lovlig i provinsen i minst seks måneder.

 Historie 
Guangdong lå langt unna den antikke kinesiske sivilisasjons vugge på den nordkinesiske slette. Området var befolket av folkeslag som kineserne kalte de hundre yue; de kan ha vært kradai, og beslektet med zhuangfolket i dagens Guangxi.

Størstedelen av det som nå er provinsen Guangdong, som først hadde tilhørt det ikkekinesiske riket Nanyue, kom under kinesisk dominans allerede på 200-tallet f.Kr., under Qin-dynastiet. 

Fra 1500-tallet og fremover har Guangdong hatt mer kontakt med vesterlandske handelsfolk enn resten av Kina. Opiumkrigen ble i stor grad utkjempet i Guangdong mellom Kina og Storbritannia på grunn av opiumhandelen i provinsen. I 1850-årene var Guangdong et ev utgangspunktene for Taipingopprøret. 

Etter keiserrikets fall i 1911 og den republikanske statsmakts oppsmuldring ble provinsen Kuomintangs høyborg. De etablerte en sørkinesisk motregjering der. Mellom 1929 og 1936 regjerte krigsherren Ch'en Chi-t'ang, og tildels (i Guangzhou fra 1931) også Wang Ching-wei. Men fra 1936 klarte igjen Kuomintang å overta kontrollen. 

Under annen verdenskrig ble Guangzhou og deler av provinsen okkupert av Japan. I 1945 erobret Kuomintang atter hele provinsen. Men etter 1949 seiret kommunistene, og provinsen ble styrt som del av Folkerepublikken Kina.

 Administrative enheter 
Guangdong er delt inn i 21 enheter på prefekturnivå (2 subprovinsielle byer og 19 byprefekturer).

 Kart # Navn Hanzi Hanyu Pinyin Administrativt sete350px— Subprovinsielle byer —9Guangzhou广州市Guǎngzhōu ShìYuexiu 21Shenzhen深圳市Shēnzhèn ShìFutian— Byprefekturer —1Qingyuan清远市Qīngyuǎn ShìQingcheng2Shaoguan韶关市Sháoguān ShìZhenjiang3Heyuan河源市Héyuán ShìYuancheng4Meizhou梅州市Méizhōu ShìMeijiang5Chaozhou潮州市Cháozhōu ShìFengxi6Zhaoqing肇庆市Zhàoqìng ShìDuanzhou7Yunfu云浮市Yúnfú ShìYuncheng8Foshan佛山市Fóshān ShìChancheng10Dongguan东莞市Dōngguǎn ShìDongguan11Huizhou惠州市Hùizhōu ShìHuicheng12Shanwei汕尾市Shànwěi ShìChengqu13Jieyang揭阳市Jiēyáng ShìRongcheng14Shantou汕头市Shàntóu ShìJinping15Zhanjiang湛江市Zhànjiāng ShìChikan16Maoming茂名市Màomíng ShìMaonan17Yangjiang阳江市Yángjiāng ShìJiangcheng18Jiangmen江门市Jiāngmén ShìPengjiang19Zhongshan中山市Zhōngshān ShìZhongshan20Zhuhai珠海市Zhūhǎi ShìXiangzhou

Disse 21 enhetene på prefekturnivå er inndelt i 121 enheter på fylkesnivå (55 distrikter, 23 byfylker, 41 fylker og 3 autonome fylker). Disse er igjen inndelt i 1585 enheter på kommunenivå (1145 storkommuner, 4 kommuner, 7 etniske kommuner og 429 subdistrikter).

 Se også 
 Zhongnan

 Referanser 

 Eksterne lenker 

 GuangdongProvinsens hjemmesider

Kategori:Provinser i Kina
Kategori:Provinser i Folkerepublikken Kina